Mentoriks käsu peale?  Mentoreid on koolitatud juba üksjagu. Tegelikult kuluvad mentori oskused ära igale tegevõpetajale  nii igapäevases õppetöös kui ka kooliarendustegevustes laiemalt, ütleb Poom-Valickis, kelle sõnul võiks seetõttu neid alati rohkem olla.  Hetkel sõltub mentori töö tasustamine koolijuhist, riiklikult tasu ette nähtud ei ole.  Mentori töö algaja õpetaja juhendamisel peab mahtuma üldtööaja sisse, tasustada tuleb n-ö ületunde. Poom-Valickis teab, et koolijuhid on leidnud erinevaid võimalusi nii lisatöö eest maksmiseks kui ka tunniandmise koormuse vähendamiseks.